Diari Oficial de la Generalitat Valenciana


Sumari del DOGV 4965, del 14-03-2005 (2005/2470)

RESOLUCIÓ de 21 de febrer de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la d'11.882,35 m² de superfície, situada a Albalat de la Ribera (València), destinada a la construcció d'un institut, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2470


Data del document
:   21-02-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Albalat de la Ribera
    * propietat immobiliària
    * cultura regional

RESOLUCIÓ de 21 de febrer de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la d'11.882,35 m² de superfície, situada a Albalat de la Ribera (València), destinada a la construcció d'un institut, realitzada per l'ajuntament del dit municipi. [2005/X2470]
  
L'Ajuntament d'Albalat de la Ribera, en sessió plenària realitzada el dia 29 d'abril de 2003, va acordar la cessió gratuïta a la Generalitat Valenciana de la parcel·la de la seua propietat, de 11.882,35 m² de superfície i qualificada com dotació escolar d'ús públic, que confronta: nord, séquia i camí de la Vint-i-vuitena, terreny destinat a vial d'ús públic enmig (carrer en projecte número 1), sud, est i oest, parcel·la de terreny destinada a vial d'ús públic(carrers en projectes números 2, 3, i 4). La dita parcel·la ha de segregar-se de la finca registral 9.007, inscrita en el Registre de la Propietat de Sueca, tom 2.935, llibre 154 d'Albalat de la Ribera, foli 56. A l'efecte, per resolució de l'Alcaldia núm. 156/2004, de 26 de novembre, s'ha declarat que no és necessària la llicència de segregació.
  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació gratuïta de la cessió.
  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa?. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Albalat de la Ribera de la parcel·la de la seua propietat d'11.882,35 m² de superfície i qualificada com dotació escolar d'ús públic, que confronta: nord, séquia i camí de la Vint-i-vuitena, terreny destinat a vial d'ús públic enmig (carrer en projecte número 1), sud, est i oest, parcel·la de terreny destinada a vial d'ús públic(carrers en projectes números 2, 3, i 4).
  
La parcel·la s'ha de segregar de la finca registral 9.007, inscrita en el Registre de la Propietat de Sueca, tom 2.935, llibre 154 d'Albalat de la Ribera, foli 56. A l'efecte, per resolució de l'Alcaldia núm. 156/2004, de 26 de novembre, s'ha declarat que no és necessària la llicència de segregació.
  
Referència cadastral: 9211476HE8925S9594TR (part)
  
0255292DG8354C6312CQ (part)
  
6467974QQ6783U4030AV (part)
  
2092083RN6003T7447YK (part)
  
9483484HC9605T1268OJ (part)
  
5146024EN0363E1605ZA (part)
  
4127399CM9171W5338OG (part)
  
La parcel·la s'accepta lliure de càrregues i gravàmens, llevat del dret de reversió a favor dels expropiats, lliure d'ocupants i ocupacions i al corrent del pagament de qualsevol despesa i impost, i especialment, dels que puguen derivar-se de l'expropiació efectuada per l'ajuntament..
  
Segon
  
La cessió gratuïta realitzada per l'Ajuntament d'Albalat de la Ribera, s'efectua amb la condició de destinar la parcel·la a la construcció d'un institut, amb subjecció al que disposa l'article 111.1 del Reglament de Béns de les Entitats Locals. Per a això, per acord plenari de 29 d'abril de 2003, l'Ajuntament d'Albalat de la Ribera ha adoptat els compromisos següents:
  
Dotar la parcel·la dels servicis urbanístics que falten per executar per al centre projectat:
  
Accés rodat amb pavimentat de calçades i voreres de tots els carrers i vials amb què limita.
  
Proveïment d'aigua i xarxa d'hidrants contra incendis.
  
Evacuació d'aigües pluvials i residuals.
  
Subministrament d'energia elèctrica en baixa o mitja tensió.
  
Enllumenat públic.
  
Telefonia.
  
Eliminar qualsevol obstacle, servitud i impediment que puga dificultar el normal desenvolupament de les obres i de tots aquells que puguen descobrir-se després (camins, línies aèries, conduccions superficials o subterrànies, etc.)
  
Adoptar els projectes necessaris per la urbanització i eliminació d'obstacles expressats en els punts anteriors..
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre estes, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de febrer de 2005.- El conseller: Gerardo Camps Devesa.